pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.แรงงาน สั่งเดินหน้า โครงการส่งเสริมการจ้างงานคนพิการเชิงสังคม
วันเสาร์ที่ 12 มิถุนายน 2564
รมว.แรงงาน สั่งเดินหน้า โครงการส่งเสริมการจ้างงานคนพิการเชิงสังคม
รมว.แรงงาน มอบหมาย 2 กรมฯ ใต้สังกัด จูงมือโน้มน้าวสถานประกอบการ เปลี่ยนไปใช้การจ้างงานคนพิการเชิงสังคม ประเภทการจ้างเหมาบริการ แทนการส่งเงินเข้ากองทุนฯ เป้าหมายช่วยคนพิการมีงานทํา มีรายได้ บรรเทาความเดือดร้อนได้ทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า รัฐบาลภายใต้การนําของพล.อ. ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ให้ความสําคัญกับการส่งเสริมการมีงานทําให้แก่ประชาชน และให้ความช่วยเหลือแรงงานกลุ่มเปราะบาง ในช่วงสถานการณ์การแพร่ระบาดของโรคโควิด – 19 อย่างยิ่ง โดยเฉพาะกลุ่มคนพิการที่ยังมีทั้งศักยภาพ และความต้องการในการทํางาน จึงเป็นเรื่องสําคัญที่ต้องส่งเสริมและพัฒนาคุณภาพชีวิต สร้างโอกาสการมีงานทํา มีอาชีพ มีรายได้ อย่างเหมาะสมและยั่งยืน
“ตามพ.ร.บ. ส่งเสริมและพัฒนาคุณภาพชีวิตคนพิการ พ.ศ.2550 และที่แก้ไขเพิ่มเติม กําหนดให้สถานประกอบการที่มีลูกจ้างตั้งแต่ 100 คนขึ้นไป จ้างคนพิการเข้าทํางานในอัตราส่วน 100 : 1 หากไม่สามารถดําเนินการได้ จะต้องนําส่งเงินเข้ากองทุนส่งเสริมและพัฒนาคุณภาพชีวิตคนพิการในอัตรา 114,245 บาทต่อปี ตามจํานวนคนพิการที่ไม่ได้จ้าง ซึ่งกองทุนฯจะนําเงินดังกล่าว ไปส่งเสริมและพัฒนาคุณภาพชีวิตคนพิการต่อไป
อย่างไรก็ดีในสถานการณ์การแพร่ระบาดของโรคโควิด – 19 ส่งผลกระทบต่อประชาชนเป็นวงกว้าง ครอบคลุมทุกกลุ่ม ทุกช่วงวัย รวมทั้งกลุ่มเปราะบาง และกลุ่มคนพิการ ดังนั้น เพื่อช่วยเหลือให้คนพิการมีงานทํา มีรายได้สามารถดูแลตนเองและครอบครัว โดยได้รับการจ้างงานจากสถานประกอบการในรูปแบบอื่น ที่เป็นทางเลือกตามกฎหมายและสามารถดําเนินการได้ จึงมอบหมายกรมการจัดหางาน ให้ประชาสัมพันธ์เชิงรุกให้สถานประกอบการเลือกใช้วิธีการจ้างเหมาบริการคนพิการปฏิบัติงานในหน่วยงานของรัฐในจังหวัดที่คนพิการอาศัยอยู่ ซึ่งเป็น 1 ในกิจกรรมการดําเนินการตามมาตรา 35 ที่จะทําให้คนพิการเกิดรายได้ทันที สามารถมีงานทําและได้รับการจ้างงานโดยตรง” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ล่าสุดได้สั่งการสํานักงานจัดหางานกรุงเทพมหานครพื้นที่ 1 - 10 และสํานักงานจัดหางานจังหวัดทั่วประเทศ ลงพื้นที่ตรวจเยี่ยมสถานประกอบการ โดยมีกรมสวัสดิการและคุ้มครองแรงงานร่วมบูรณาการภารกิจ ตามนโยบายท่านรัฐมนตรี เพื่อสํารวจความต้องการจ้างงานของสถานประกอบการ รวมทั้งสร้างการรับรู้แนวทางการดําเนินการตามมาตรา 35 และโน้มน้าวให้นายจ้าง/สถานประกอบการหันมาใช้การส่งเสริมการจ้างงงานคนพิการเชิงสังคม ประเภทการจ้างเหมาบริการ โดยจ้างงานคนพิการเป็นพนักงานเพื่อปฏิบัติงานสนับสนุนองค์กรในท้องถิ่นที่มีภารกิจสาธารณะประโยชน์ เช่น โรงพยาบาลส่งเสริมสุขภาพตําบล โรงเรียน/ศูนย์เด็กเล็ก ศูนย์ฟื้นฟูอาชีพคนพิการ ศูนย์บริการคนพิการของท้องถิ่น/เทศบาล เป็นต้น ซึ่งช่วยให้คนพิการในพื้นที่ห่างไกล ได้รับโอกาสมีอาชีพ มีงานทําอย่างทั่วถึง สามารถพึ่งพาตนเองได้ทัดเทียมคนทั่วไป
“สําหรับสถานประกอบการที่สนใจร่วมโครงการส่งเสริมการจ้างงานคนพิการเชิงสังคม มาตรา 35 สามารถสอบถามได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-“อนุทิน” ย้ำวัคซีนซิโนแวคและแอสตร้าเซนเนก้า มีประสิทธิภาพ องค์การอนามัยโลกรับรอง
วันเสาร์ที่ 12 มิถุนายน 2564
“อนุทิน” ย้ําวัคซีนซิโนแวคและแอสตร้าเซนเนก้า มีประสิทธิภาพ องค์การอนามัยโลกรับรอง
รองนายกรัฐนมตรีและรัฐมนตรีว่าการกระทรวงสาธารณสุขย้ําวัคซีนโควิด 19 ทั้ง 2 ชนิดที่ประชาชนได้รับมีประสิทธิภาพ องค์การอนามัยโลกให้การรับรอง ขอให้ประชาชนมั่นใจ
วันนี้ (12 มิถุนายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์อรรฆศิลป์อธิบดีกรมการแพทย์ นายแพทย์โอภาส การย์กวินพงศ์ อธิบดีกรมควบคุมโรค และนายแพทย์สุวรรณชัย วัฒนายิ่งเจริญชัย อธิบดีกรมอนามัย แพทย์หญิงมิ่งขวัญ วิชัยดิษฐผู้อํานวยการสถาบันโรคผิวหนัง และผู้อํานวยการศูนย์ฉีดวัคซีนกลางบางซื่อ ตรวจเยี่ยมศูนย์ฉีดวัคซีนกลางบางซื่อ
โดยนายอนุทินให้สัมภาษณ์ ว่า ศูนย์ฉีดวัคซีนกลางบางซื่อ สามารถให้บริการฉีดวัคซีนแก่ประชาชนได้วันละ 11,000 ราย ตั้งแต่วันที่24 พฤษภาคม 2564 จนถึงขณะนี้ ให้บริการฉีดวัคซีนโควิด 19 ไปแล้ว 209,234 ราย โดยวัคซีนโควิด19 ทั้งของซิโนแวคและแอสตร้าเซนเนก้า ที่นํามาฉีดให้ประชาชน เป็นวัคซีนที่มีประสิทธิภาพ ช่วยลดความรุนแรง และการเสียชีวิต องค์การอนามัยโลกให้การรับรอง และในการฉีดวัคซีน กระทรวงสาธารณสุขได้กําหนดขั้นตอนมาตรฐาน ซึ่งต้องเฝ้าระวังสังเกตอาการหลังการฉีด 30 นาที มีแพทย์และพยาบาลให้การดูแลเพื่อให้มั่นใจในความปลอดภัย
นายอนุทิน กล่าวต่อว่า กระทรวงสาธารณสุขได้กระจายวัคซีนตามจํานวนที่ได้รับแจ้งจากหน่วยงานและจังหวัด ตามรอบการจัดส่ง ส่วนเรื่องการบริหารการฉีดเป็นเรื่องของแต่ละหน่วยงานเพื่อให้การฉีดเป็นไปอย่างต่อเนื่องสําหรับการปูพรมฉีดวัคซีนให้กับบุคลากรครูนั้น ซึ่งเป็นการร้องขอของกระทรวงศึกษาธิการ โดย กทม.และปริมลฑล เริ่มฉีดมาตั้งวันที่ 8 มิถุนายน 2564 จะเร่งฉีดให้เสร็จภายในสัปดาห์นี้ จํานวน 45,000 คนเพื่อให้เปิดเรียนได้ตามกําหนด ในต่างจังหวัดสามารถไปรับการฉีดได้ตามระบบของการขึ้นทะเบียนที่ผู้ว่าราชการจังหวัดในฐานะประธานคณะกรรมการโรคติดต่อจังหวัดกําหนด
ด้านนายแพทย์โอภาส การย์กวินพงศ์ อธิบดีกรมควบคุมโรค กล่าวว่า การที่ร่างกายเกิดปฏิกิริยาหลังได้รับวัคซีนอาจทําให้มีอาการปวดเมื่อย มีไข้ บางรายอาจท้องเสีย อ่อนเพลีย ซึ่งถือเป็นเรื่องที่พบได้หากอาการไม่ดีขึ้นขอให้ไปพบแพทย์ อย่างไรก็ตาม อาการเหล่านี้ไม่ได้เกิดกับทุกคน จึงขอให้ประชาชนคลายความวิตกกังวล
นายแพทย์สมศักดิ์อรรฆศิลป์อธิบดีกรมการแพทย์กล่าวว่า ศูนย์ฉีดวัคซีนกลางบางซื่อมีความพร้อมในการให้บริการฉีดวัคซีนโควิด 19 สําหรับกลุ่มขนส่งสาธารณะ กระทรวงคมนาคม ที่ดําเนินการฉีดวัคซีนในช่วงทดสอบระบบ ตั้งแต่วันที่ 24 พฤษภาคม 2564 โดยจะเริ่มฉีดวัคซีนเข็มที่ 2 ในวันที่ 14 มิถุนายน 2564 เป็นต้นไป ซึ่งกลุ่มองค์กรขอให้ประสานผ่านกระทรวงสาธารณสุข โดยไม่มีการรับwalk inเพื่อลดปัญหาการรอคิวและลดความแออัดซึ่งศูนย์ฉีดวัคซีนกลางบางซื่อเปิดให้บริการทุกวัน ตั้งแต่เวลา 9.00-20.00 น. ทั้งนี้ ในช่วงนี้จะมีการเร่งให้บริการกับกลุ่มครูเนื่องจากจะมีการเปิดเรียนหลัง 14 มิถุนายน 2564
******************************12 มิถุนายน 2564
รัฐบาลไทย-ข่าวทำเนียบรัฐบาล-วธ.หนุนทีมไทยแลนด์นำผู้ประกอบการรุกขยายตลาดภาพยนตร์และวีดิทัศน์ไทยในช่วงสถานการณ์โควิด-19 เข้าร่วมงานตลาดภาพยนตร์นานาชาตินครเซี่ยงไฮ้ สาธารณรัฐประชาชนจีนวันที่ 12-14 มิ.ย.
วันอาทิตย์ที่ 13 มิถุนายน 2564
วธ.หนุนทีมไทยแลนด์นําผู้ประกอบการรุกขยายตลาดภาพยนตร์และวีดิทัศน์ไทยในช่วงสถานการณ์โควิด-19 เข้าร่วมงานตลาดภาพยนตร์นานาชาตินครเซี่ยงไฮ้ สาธารณรัฐประชาชนจีนวันที่ 12-14 มิ.ย.
วธ.หนุนทีมไทยแลนด์นําผู้ประกอบการรุกขยายตลาดภาพยนตร์และวีดิทัศน์ไทยในช่วงสถานการณ์โควิด-19 เข้าร่วมงานตลาดภาพยนตร์นานาชาตินครเซี่ยงไฮ้ สาธารณรัฐประชาชนจีนวันที่ 12-14 มิ.ย.
วธ.หนุนทีมไทยแลนด์นําผู้ประกอบการรุกขยายตลาดภาพยนตร์และวีดิทัศน์ไทยในช่วงสถานการณ์โควิด-19 เข้าร่วมงานตลาดภาพยนตร์นานาชาตินครเซี่ยงไฮ้ สาธารณรัฐประชาชนจีนวันที่ 12-14 มิ.ย. มีผู้ประกอบการไทยเข้าร่วม 8 ราย นําภาพยนตร์ไทยไปจัดฉาย 7 เรื่องในสัปดาห์ภาพยนตร์ไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า กระทรวงวัฒนธรรม ได้ร่วมกับหน่วยงานภาครัฐ และเอกชน ขับเคลื่อนงานส่งเสริมและเผยแพร่ภาพยนตร์และวีดิทัศน์ทั้งในและต่างประเทศ ตามแผนงานบูรณาการของคณะกรรมการภาพยนตร์และวีดิทัศน์แห่งชาติ “Content Thailand” เพื่อตอบสนองยุทธศาสตร์ชาติด้านการสร้างความสามารถในการแข่งขัน และยุทธศาสตร์การส่งเสริมภาพยนตร์และวีดิทัศน์ ระยะที่ 3 (พ.ศ.2560-2564) โดยสนับสนุน เผยแพร่ และสร้างรายได้จากอุตสาหกรรมภาพยนตร์และวีดิทัศน์ของไทยในต่างประเทศอย่างต่อเนื่อง ซึ่งปีนี้ทีมไทยแลนด์ประกอบด้วยกระทรวงวัฒนธรรม กระทรวงการท่องเที่ยวและกีฬา กระทรวงการต่างประเทศ กระทรวงพาณิชย์ สมาพันธ์สมาคมภาพยนตร์แห่งชาติ และหอการค้าไทยในจีน ได้บูรณาความร่วมมือจัดกิจกรรมส่งเสริมและเผยแพร่ภาพยนตร์และวีดิทัศน์ไทย ณ งานตลาดภาพยนตร์นานาชาติ นครเซี่ยงไฮ้ สาธารณรัฐประชาชนจีนเป็นปีที่ 4 ซึ่งประเทศไทยเข้าร่วมจัดกิจกรรมทั้งรูปแบบปกติโดยเปิดคูหาจําหน่ายภาพยนตร์และวีดิทัศน์ไทย ภายใต้ชื่อ Content Thailand Pavilion ระหว่างวันที่ 12 - 14 มิถุนายน 2564 และกิจกรรมรูปแบบเปิดคูหาออนไลน์ ระหว่างวันที่ 6 -14 มิถุนายน 2564 โดยมีผู้ประกอบการด้านภาพยนตร์และวีดิทัศน์ไทยเข้าร่วมทั้งหมด 8 ราย ได้แก่ สมาคมการค้าผู้ผลิตภาพยนตร์สารคดีไทย,บริษัท ไร้ท์ บิยอนด์ จํากัด, บริษัท โมโน สตรีมมิ่ง จํากัด ,บริษัท เอ็ม พิคเจอร์ส จํากัด,บริษัท ไฟว์สตาร์ โปรดักชั่น จํากัด,บริษัท สหมงคลฟิล์ม อินเตอร์เนชั่นแนล จํากัด,บริษัท เดอะมั้งค์ สตูดิโอ จํากัดและบริษัท ควอนตั้มพิกเจอร์ (ประเทศไทย) จํากัด
รัฐมนตรีว่าการกระทรวงวัฒนธรรม กล่าวอีกว่า สําหรับภาพยนตร์ไทยที่ได้นําไปจัดฉายในงานตลาดภาพยนตร์นานาชาตินครเซี่ยงไฮ้ ระหว่างวันที่ 12 - 14 มิถุนายน 2564 ผ่านกิจกรรมสัปดาห์ภาพยนตร์ไทยมีทั้งหมด 7 เรื่อง ได้แก่ อ้ายคนหล่อลวง ,มายริที่ม,พญาโศกพิโยคค่ํา,หัวใจทองคํา,พันธนาการ ,ใจจําลอง และ Lotus Never Dies ซึ่งในพิธีเปิดงานวันที่ 12 มิถุนายน 2564 ที่ผ่านมาได้จัดฉายภาพยนตร์ไทยรอบพิเศษ 2 เรื่อง ได้แก่ อ้ายคนหล่อลวง และ ใจจําลอง ณ โรงภาพยนตร์เหิงซาน ทั้งนี้ การเข้าร่วมงานตลาดภาพยนตร์นานาชาตินครเซี่ยงไฮ้ของทีมไทยแลนด์ครั้งนี้เพื่อแสดงศักยภาพของอุตสาหกรรมภาพยนตร์และวีดิทัศน์ไทย ในเวทีนานาชาติและสร้างโอกาสทางธุรกิจให้แก่ผู้ประกอบการในอุตสาหกรรมภาพยนตร์และวีดิทัศน์ของประเทศไทยในช่วงเกิดการแพร่ระบาดของโรคติดเชื้อไวรัสโคโรนา 2019 (โควิด-19)
รัฐบาลไทย-ข่าวทำเนียบรัฐบาล-Thailand and Indonesia agree to promote post-COVID trade and investment cooperation
วันอาทิตย์ที่ 13 มิถุนายน 2564
Thailand and Indonesia agree to promote post-COVID trade and investment cooperation
Thailand and Indonesia agree to promote post-COVID trade and investment cooperation
June 11, 2021, at 1330hrs, at the Ivory Room, Thai Khu Fah Building, Government House, H.E. Mr. Rachmat Budiman, Ambassador of the Republic of Indonesia to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Government Spokesperson Anucha Burapachaisri disclosed gist of the meeting as follows:
The Prime Minister welcomed the Indonesian Ambassador. Indonesia has been a close friend of Thailand with cordial relations and tight-knitted cooperation both at the regional and international levels. With the knowledge and experiences of the Ambassador, the Prime Minister hopes that relations and cooperation between the two countries would be deepened in all dimensions. The Prime Minister also conveyed his regards to the Indonesian President and spouse, and thanked the Indonesian Government for its support on the repatriation of Thai citizens to Thailand during the COVID-19 situation.
The Indonesian Ambassador expressed pleasure to be tenured in Thailand, and affirmed his commitment to strengthen relations and cooperation, especially in post-COVID-19 economic rehabilitation, fishery, security, education, and cultural exchange, through bilateral mechanisms and under the ASEAN framework for the best interest of both countries.
Both parties also came to terms to take forward existing economic cooperation and expand trade and investment cooperation, as well as minimize trade obstacles in the areas of mutual interests, in a bid to rehabilitate economy of both countries. The Prime Minister affirmed the Thai Government’s commitment to support Thai investment in Indonesia, and called on the Indonesian counterpart to facilitate Thai investors in the country. The Indonesian Ambassador also expressed pleasure to promote Indonesian investment in Thailand.
Security cooperation was also discussed. Both the Prime Minister and the Ambassador hope that Thailand and Indonesia would continue to mobilize activities and cooperation, such as exchange of information, security and national defense trainings, anti-narcotics, etc., when COVID-19 situation eases. The Prime Minister also affirmed Thailand’s cooperation with Indonesia and ASEAN in addressing the Myanmar situation, and the country’s endorsement of ASEAN’s Five-​Point Consensus.
รัฐบาลไทย-ข่าวทำเนียบรัฐบาล-สธ.แจงจัดส่งวัคซีนโควิดตามแผน ส่วนจังหวัดกระจายไปยังจุดฉีดเอง
วันอาทิตย์ที่ 13 มิถุนายน 2564
สธ.แจงจัดส่งวัคซีนโควิดตามแผน ส่วนจังหวัดกระจายไปยังจุดฉีดเอง
กระทรวงสาธารณสุขแจงหลักการจัดสรรวัคซีนโควิด 19 ยึดตามนโยบายของ ศบค. จัดส่งวัคซีนให้ทุกจังหวัดตามสูตรการคํานวณ ส่วนการกระจายไปยังจุดฉีดแต่ละแห่งเพื่อให้ฉีดวัคซีนได้อย่างต่อเนื่อง เป็นภารกิจที่คณะกรรมการโรคติดต่อจังหวัด/กทม.จะไปดําเนินการต่อ
กระทรวงสาธารณสุขแจงหลักการจัดสรรวัคซีนโควิด 19 ยึดตามนโยบายของ ศบค. จัดส่งวัคซีนให้ทุกจังหวัดตามสูตรการคํานวณ ส่วนการกระจายไปยังจุดฉีดแต่ละแห่งเพื่อให้ฉีดวัคซีนได้อย่างต่อเนื่อง เป็นภารกิจที่คณะกรรมการโรคติดต่อจังหวัด/กทม.จะไปดําเนินการต่อ เน้นย้ําฉีดผู้สูงอายุและผู้ป่วยโรคเรื้อรังที่นัดผ่านระบบหมอพร้อมก่อนเพื่อสร้างภูมิคุ้มกันโรคและลดความเสี่ยงป่วยหนักหรือเสียชีวิต
วันนี้ (13 มิถุนายน 2564) นายแพทย์โสภณ เอี่ยมศิริถาวร รองอธิบดีกรมควบคุมโรค กล่าวถึงหลักการจัดสรรวัคซีนโควิด 19 ว่า การจัดสรรวัคซีนโควิด 19 ใช้ข้อมูลทางวิชาการจัดลําดับความสําคัญของกลุ่มเป้าหมายเชิงประชากร โดยในช่วงกุมภาพันธ์ - พฤษภาคม เริ่มฉีดกลุ่มแรกคือ บุคลากรทางการแพทย์ด่านหน้าที่ดูแลผู้ป่วยหรือมีโอกาสสัมผัสผู้ป่วย เช่น แพทย์ พยาบาล ทหาร ตํารวจ อสม. เป็นต้น และฉีดประชาชนบางส่วนในพื้นที่ระบาดส่วนเดือนมิถุนายนฉีดในกลุ่มผู้สูงอายุ 60 ปีขึ้นไป และผู้ที่มีโรคประจําตัวเรื้อรังที่หากติดเชื้อมีโอกาสเจ็บป่วยรุนแรงและเสียชีวิตได้ โดยเปิดให้นัดหมายเข้ารับวัคซีนผ่านระบบหมอพร้อม
ทั้งนี้ การฉีดวัคซีนจํานวนมากพร้อมกันทั่วประเทศซึ่งเริ่มต้นตั้งแต่วันที่ 7 มิถุนายนเป็นต้นมา จึงมีนโยบายให้กลุ่มผู้สูงอายุและ 7 โรคเรื้อรังได้รับการฉีดวัคซีนตามนัดหมายเป็นหลักก่อน นอกจากนี้ ยังมีการฉีดในประชาชนเพื่อควบคุมการระบาด และกลุ่มเป้าหมายเฉพาะเพิ่มเติม เช่น กลุ่มครูและบุคลากรทางการศึกษา เพื่อเตรียมเปิดเทอม , คนทํางานขนส่งสาธารณะเนื่องจากมีความใกล้ชิดประชาชน ช่วยป้องกันไม่ให้รับเชื้อและแพร่เชื้อต่อ เป็นต้น
นายแพทย์โสภณกล่าวต่อว่า กระทรวงสาธารณสุขดําเนินการจัดส่งวัคซีนให้ทุกจังหวัดตามนโยบายของ ศบค. ซึ่งคิดจากตัวเลขที่แต่ละจังหวัดตั้งมาและปรับตามสูตรการคํานวณ ให้สอดคล้องกับจํานวนวัคซีนที่ส่งมอบให้กรมควบคุมโรค โดยเดือนมิถุนายนมีการกระจายวัคซีนเป็น 2 งวด ครอบคลุมการฉีดในระยะ 2 สัปดาห์ คือ งวดแรกวันที่ 7-20 มิถุนายน ประมาณ 3 ล้านโดส คือ ซิโนแวค 1 ล้านโดส และแอสตร้าเซนเนก้า 2 ล้านโดส เบื้องต้นมีการจัดส่งไปยัง กทม. 5 แสนโดส (แอสตร้าเซนเนก้า 3.5 แสนโดส และซิโนแวค 1.5 แสนโดส) สํานักงานประกันสังคม 3 แสนโดสฉีด กทม.เป็นหลัก กลุ่มมหาวิทยาลัย 11 แห่งของที่ประชุมอธิการบดีแห่งประเทศไทย (ทปอ.) 1.5 แสนโดส ฉีด กทม.เป็นหลัก กลุ่มหมอพร้อม 76 จังหวัด 1.1 ล้านโดส จุดฉีดต่างๆ สําหรับองค์กรภาครัฐ เช่น ขนส่ง ทหาร ตํารวจ และครู 1 แสนโดส และควบคุมการระบาด 5 หมื่นโดส ส่วนงวดที่ 2 สําหรับวันที่ 21 มิถุนายน - 2 กรกฎาคม อีก 3.5 ล้านโดส เป็นซิโนแวค 2 ล้านโดส และแอสตร้าเซนเนก้า 1.5 ล้านโดสรวมมากกว่า 6 ล้านโดส
“กระทรวงสาธารณสุขจัดส่งวัคซีนโควิด 19 ตามนโยบายรัฐ ส่วนภารกิจการกระจายต่อไปยังโรงพยาบาลหรือจุดฉีดในแต่ละจังหวัดเพื่อให้เกิดการฉีดวัคซีนได้อย่างต่อเนื่องนั้น มีคณะกรรมการโรคติดต่อจังหวัดและคณะกรรมการโรคติดต่อกรุงเทพมหานครดําเนินการต่อ ซึ่งขอให้แต่ละจังหวัดปฏิบัติตามนโยบาย โดยเน้นฉีดกลุ่มผู้สูงอายุและ 7 โรคเรื้อรังที่ลงทะเบียนผ่านหมอพร้อมก่อน เพื่อป้องกันกลุ่มมีโอกาสเจ็บป่วยรุนแรงและเสียชีวิต”นายแพทย์โสภณกล่าว
******************************** 13 มิถุนายน 2564
รัฐบาลไทย-ข่าวทำเนียบรัฐบาล-สธ.แจง การกระจายวัคซีนไปยังจังหวัดต่างๆ ดำเนินการตาม ศบค.กำหนด
วันอาทิตย์ที่ 13 มิถุนายน 2564
สธ.แจง การกระจายวัคซีนไปยังจังหวัดต่างๆ ดําเนินการตาม ศบค.กําหนด
กระทรวงสาธารณสุขชี้แจง การกระจายวัคซีนไปยังจังหวัดต่างๆ ดําเนินการตามแผน ศบค. กําหนด ส่วนการบริหารจัดการฉีดขึ้นอยู่กับแต่ละจังหวัดและกทม.จัดการตามจํานวนที่ได้รับ เพื่อให้ฉีดวัคซีนได้อย่างมีประสิทธิภาพ
กระทรวงสาธารณสุขชี้แจง การกระจายวัคซีนไปยังจังหวัดต่างๆ ดําเนินการตามแผน ศบค. กําหนด ส่วนการบริหารจัดการฉีดขึ้นอยู่กับแต่ละจังหวัดและกทม.จัดการตามจํานวนที่ได้รับ เพื่อให้ฉีดวัคซีนได้อย่างมีประสิทธิภาพ ตั้งเป้าก่อนเดือนกันยายน คนไทยประมาณร้อยละ 60-70 จะได้รับการฉีดวัคซีนเข็มแรก
วันนี้ (13 มิถุนายน 2564) ที่ สนามช้างอินเตอร์เนชันแนล เซอร์กิต จ.บุรีรัมย์ นายแพทย์เกียรติภูมิ วงศ์รจิต ปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค แถลงข่าวชี้แจงประเด็นการจัดสรรวัคซีนโควิด 19 โดยนายแพทย์เกียรติภูมิ กล่าวว่า จากกรณีที่โรงพยาบาลหลายแห่งประกาศเลื่อนการฉีดวัคซีนโควิด 19 เนื่องจากไม่ได้รับการจัดสรรวัคซีนจากกระทรวงสาธารณสุข ขอชี้แจงว่า ในการดําเนินงานบริหารจัดการวัคซีนกระทรวงสาธารณสุข เป็นผู้จัดหา โดยองค์การเภสัชกรรม และกรมควบคุมโรคเป็นผู้กระจายวัคซีนตามแผนที่ศบค. วางไว้ ได้แก่ ใน 76 จังหวัด และกทม., ประกันสังคม, อธิการบดีแห่งประเทศไทย (ทปอ.) 11 สถาบัน, องค์กรภาครัฐ และสํารองไว้สําหรับสถานการณ์ฉุกเฉินมากกว่า 2 แสนโดส โดยตั้งเป้าหมายว่าก่อนเดือนกันยายน 2564 คนไทยประมาณร้อยละ 60-70 จะได้รับการฉีดวัคซีนเข็มแรก เพื่อให้ประชาชนเกิดภูมิคุ้มกันในเดือนตุลาคม และทําการเปิดประเทศต่อไป
สําหรับการจัดหาวัคซีนที่ผ่านมา ช่วงเดือนกุมภาพันธ์ถึงพฤษภาคม มีประสิทธิภาพ แต่ในช่วงเดือนมิถุนายนวัคซีนที่จัดหามีน้อยกว่าที่วางแผนไว้ จึงจําเป็นต้องมีการปรับแผนการบริหารจัดการในช่วงเดือนกรกฎาคม ถึงกันยายนนี้ โดยพยายามจัดสรรเป็นรายเดือน รายสัปดาห์ หรือสองสัปดาห์ เพื่อให้การฉีดวัคซีนเกิดประสิทธิภาพสูงสุด ส่วนการจัดสรรวัคซีนในแต่ละจังหวัดขึ้นอยู่กับคณะกรรมการโรคติดต่อแต่ละจังหวัด เป็นผู้บริหารจัดการฉีดให้กับประชาชนเป้าหมายให้สอดคล้องกับช่วงเวลา และจํานวนวัคซีนที่ได้รับ เช่น ในกรุงเทพมหานคร ได้รับการจัดสรรวัคซีนกว่าล้านโดสในเดือนมิถุนายน ซึ่งต้องมีการวางแผน กําหนดเป้าหมาย รวมถึงกระจายไปยังครือข่าย ศูนย์ฉีดวัคซีนต่างๆ และมีการกําหนดทิศทางร่วมกัน เพื่อให้เกิดการฉีดวัคซีนที่มีประสิทธิภาพต่อไป
ด้านนายแพทย์โอภาส กล่าวว่า กรมควบคุมโรคได้ดําเนินการกระจายวัคซีนตามการจัดสรรของที่ประชุม ศบค. โดยตั้งสมมติฐานว่าเดือนมิถุนายน จะได้รับจํานวน 6.3 ล้านโดส แบ่งเป็นกลุ่มต่างๆ ทั้งในส่วนจังหวัด และกรุงเทพมหานคร รวมถึงกองทุนประกันสังคม มหาวิทยาลัย องค์กรภาครัฐ และสํารองสําหรับสถานการณ์การระบาดฉุกเฉิน ในจํานวนนี้ กทม. จะได้รับจํานวน 1,160,000 โดส ส่วนอีก 76 จังหวัดที่จะได้ 3,220,000 โดส ซึ่ง ศบค.ได้กําหนดข้อแม้ไว้ว่าหากวัคซีนไม่ได้รับตามเป้าจะมีการลดทอนตามสัดส่วนหรือหากเกิดการระบาดสามารถกําหนดกลุ่มเป้าหมายเปลี่ยนแปลงจากนี้ได้
******************************** 13 มิถุนายน 2564
รัฐบาลไทย-ข่าวทำเนียบรัฐบาล-ก.อุตฯ เยียวยาผู้ประกอบการได้รับผลกระทบโควิด ยกเว้นค่าตรวจโรงงานและค่าธรรมเนียมใบอนุญาตต่ออีก 1 ปี ช่วยผู้ประกอบการกว่าหมื่นราย ประหยัดค่าใช้จ่ายกว่า 200 ล้านบาท
วันจันทร์ที่ 14 มิถุนายน 2564
ก.อุตฯ เยียวยาผู้ประกอบการได้รับผลกระทบโควิด ยกเว้นค่าตรวจโรงงานและค่าธรรมเนียมใบอนุญาตต่ออีก 1 ปี ช่วยผู้ประกอบการกว่าหมื่นราย ประหยัดค่าใช้จ่ายกว่า 200 ล้านบาท
“สุริยะ” เผยมาตรการเยียวยาผู้ประกอบการของกระทรวงอุตสาหกรรมที่ได้รับผลกระทบจากโควิด ยกเว้นค่าตรวจโรงงานเพิ่มเติมในการขอ มอก. จนถึง 30 เมษายน 2565 คาดช่วยผู้ประกอบการประหยัดค่าใช้จ่ายกว่า 100 ล้านบาท
“สุริยะ”เผยมาตรการเยียวยาผู้ประกอบการของกระทรวงอุตสาหกรรมที่ได้รับผลกระทบจาก
โควิดยกเว้นค่าตรวจโรงงานเพิ่มเติมในการขอมอก.จนถึง30เมษายน2565คาดช่วยผู้ประกอบการประหยัดค่าใช้จ่ายกว่า100ล้านบาทพร้อมชงมาตรการยกเว้นค่าธรรมเนียมใบอนุญาตมอก.และใบรับรองระบบงานISOเข้าครม.แล้วหากผ่านความเห็นชอบจะช่วยผู้ประกอบการได้กว่า10,000รายคิดเป็นเงินกว่า110ล้านบาท
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรม เปิดเผยถึงมาตรการให้ความช่วยเหลือผู้ประกอบการภาคอุตสาหกรรมที่ได้รับผลกระทบจากสถานการณ์โควิด-19ว่าตนได้สั่งการให้ทุกหน่วยงานในสังกัดกระทรวงอุตสาหกรรมเสนอมาตรการเยียวยาเพื่อบรรเทาความเดือดร้อนและแบ่งเบาภาระค่าใช้จ่ายของผู้ประกอบการภาคอุตสาหกรรมเพื่อเสริมสภาพคล่องทางการเงินให้สามารถฟื้นฟูกิจการได้เร็วขึ้นซึ่งส่วนใหญ่เป็นมาตรการเดิมจากปี2563ที่ขยายเวลาต่อเนื่องล่าสุดได้เห็นชอบให้สมอ.ยกเว้นค่าธรรมเนียมการตรวจโรงงานเพื่อการขออนุญาตมอก.โดยมีผลตั้งแต่วันที่8มิถุนายน2564ที่ผ่านมา
ด้านนายวันชัยพนมชัยเลขาธิการสํานักงานมาตรฐานผลิตภัณฑ์อุตสาหกรรม(สมอ.)กล่าวเพิ่มเติมว่ามาตรการยกเว้นค่าตรวจโรงงานเพื่อการขออนุญาตมอก.มีอัตราค่าใช้จ่ายที่ผู้ประกอบการจะต้องจ่ายให้สมอ. 10,000บาทต่อวันซึ่งสมอ. มีผู้ประกอบการที่ได้รับใบอนุญาตกว่า10,000รายทั้งผู้ทําและผู้นําเข้าคาดว่ามาตรการดังกล่าวจะช่วยแบ่งเบาภาระค่าใช้จ่ายให้ผู้ประกอบการเป็นมูลค่ากว่า100ล้านบาทโดยมีผลตั้งแต่วันที่8มิถุนายน2564 จนถึงวันที่30เมษายน2565
นอกจากนี้ยังมีมาตรการเยียวยาอื่นๆที่อยู่ระหว่างการพิจารณาของครม.ได้แก่มาตรการยกเว้นค่าธรรมเนียมใบอนุญาตมอก.และใบแทนใบอนุญาตเกี่ยวกับผลิตภัณฑ์อุตสาหกรรมและมาตรการยกเว้นค่าธรรมเนียมใบรับรองระบบงานISOสําหรับผู้ประกอบการตรวจสอบและรับรองหากครม.มีมติเห็นชอบแล้วสมอ.จะดําเนินการต่อทันทีซึ่งจะช่วยเหลือผู้ประกอบการได้กว่า110ล้านบาท
เลขาธิการสมอ.กล่าวเพิ่มเติมว่า“แม้ว่าในขณะนี้สมอ.จะปฏิบัติงานภายในที่พักหรือWork from Homeกว่า90%เพื่อลดความเสี่ยงและป้องกันการแพร่ระบาดของเชื้อไวรัสโควิด-19แต่ขอให้เชื่อมั่นว่าจะไม่กระทบต่อการให้บริการผู้ประกอบการและประชาชนโดยท่านยังสามารถติดต่อกับหน่วยงานต่างๆภายในสมอ.ได้ทุกกระบวนการและกิจกรรมผ่านทางระบบออนไลน์ทั้งการออกใบอนุญาตทําและนําเข้าสินค้าควบคุมการตรวจสอบพิกัดศุลกากร การตรวจติดตามสินค้าไม่ได้มาตรฐาน การตรวจสอบและรับรองระบบงาน การรับรองมาตรฐานผลิตภัณฑ์ชุมชน และการสืบค้นข้อมูลมาตรฐานรวมทั้งการจําหน่ายหนังสือมอก.หรือหากต้องการแจ้งเบาะแสหรือติดต่อสอบถามรายละเอียดอื่นๆก็สามารถเข้าไปที่เฟซบุ้คแฟนเพจของสมอ. https://www.facebook.com/tisiofficial” เลขาธิการสมอ.กล่าวทิ้งท้าย
รัฐบาลไทย-ข่าวทำเนียบรัฐบาล-รัฐบาลโชว์ผลงานปราบยาเสพติด 9 เดือนยึดทรัพย์กว่า 4.5 พันล้านบาท ยาบ้า 344 ล้านเม็ด เตรียมหารือ 6 ชาติลุ่มน้ำโขงและสำนักงานยาเสพติดสหประชาชาติ แก้ปัญหาค้ายาข้ามชาติ
วันอาทิตย์ที่ 13 มิถุนายน 2564
รัฐบาลโชว์ผลงานปราบยาเสพติด 9 เดือนยึดทรัพย์กว่า 4.5 พันล้านบาท ยาบ้า 344 ล้านเม็ด เตรียมหารือ 6 ชาติลุ่มน้ําโขงและสํานักงานยาเสพติดสหประชาชาติ แก้ปัญหาค้ายาข้ามชาติ
รัฐบาลโชว์ผลงานปราบยาเสพติด 9 เดือนยึดทรัพย์กว่า 4.5 พันล้านบาท ยาบ้า 344 ล้านเม็ด เตรียมหารือ 6 ชาติลุ่มน้ําโขงและสํานักงานยาเสพติดสหประชาชาติ แก้ปัญหาค้ายาข้ามชาติ
นางสาวรัชดาธนาดิเรกรองโฆษกประจําสํานักนายกรัฐมนตรีเผยว่าในช่วงที่ผ่านมามีการรายงานข่าวการจับกุมผู้ต้องหาขบวนการค้ายาเสพติดเครือข่ายข้ามพรมแดนและข้ามชาติในหลายกรณีแสดงให้เห็นถึงการดําเนินการด้านการป้องกันและปราบปรามยาเสพติดเป็นไปอย่างมีประสิทธิภาพโดยเป็นการทํางานร่วมกันของหลายภาคส่วนประกอบด้วยสํานักงานคณะกรรมการป้องกันและปราบปรามยาเสพติด(ป.ป.ส.)กองอํานวยการรักษาความมั่นคงภายในราชอาณาจักร(กอ.รมน.)ศูนย์รักษาความปลอดภัยกองทัพไทยตํารวจปรามปรามยาเสพติดกรมศุลกากรเครือข่ายภาคประชาชนและหน่วยงานต่างประเทศเป็นต้นโดยสถิติการตรวจยึดนับตั้งแต่ปี2562มีปริมาณมากขึ้นโดยเฉพาะยาไอซ์และเฮโรอีนที่ถูกนําเข้าเพื่อส่งผ่านไปยังต่างประเทศเช่นออสเตรเลียนิวซีแลนด์ฮ่องกงเป็นต้น ถือเป็นปัญหาร่วมกันของประเทศในภูมิภาคทั้งนี้รัฐบาลโดยสํานักงานป.ป.สได้ประสานความร่วมมือกับประเทศลุ่มน้ําโขง6ประเทศคือจีนเมียนมาลาวกัมพูชาเวียดนามและไทยและสํานักงานว่าด้วยยาเสพติดและอาชญากรรมแห่งสหประชาชาติ(UNODC) เพื่อหารือแนวทางแก้ไขปัญหาในวันที่5ก.ค.นี้
สําหรับสถิติการจับกุมยาเสพติดในประเทศไทยตั้งแต่ต.ค.63-มิ.ย.64ยึดยาบ้า344ล้านเม็ดไอซ์20,662กก.และเฮโรอีน2,760กก.ยาอี279,868เม็ดรวมทั้งจับกุมยาเสพติดที่เตรียมส่งออกไปยังต่างประเทศรวม84คดีเป็นยาบ้า39,002เม็ดไอซ์72.08กก.เฮโรอีน285.69กก.ยาอี1,922เม็ด นอกจากดําเนินการจับกุมแล้วกระทรวงยุติธรรมยังได้ทํางานเชิงรุกเรื่องการขยายผลการยึดทรัพย์ผู้กระทําผิดคดียาเสพติดส่งผลให้ตัวเลขการยึดทรัพย์ในสามไตรมาสแรกของปีงบประมาณ2564มีมูลค่า4,549ล้านบาทมากกว่าช่วงเวลาเดียวกันของปีที่แล้วถึง3,480ล้านบาทซึ่งทางกระทรวงยุติธรรมได้ตั้งเป้ายึดทรัพย์ให้ได้ทั้งปี6,000ล้านบาท
นางสาวรัชดาธนาดิเรกกล่าวด้วยว่านายกรัฐมนตรีพลเอกประยุทธ์จันทร์โอชาให้ความสําคัญในการปราบปรามปัญหายาเสพติดถือเป็นนโยบายเร่งด่วนและวาระแห่งชาติได้ให้การสนับสนุนงบประมาณสําหรับยกระดับเครื่องมืออุปกรณ์ที่จําเป็นต่อการเอาผิดยึดทรัพย์ผู้เกี่ยวข้อง พร้อมปรับปรุงกฎหมายโดยครม.ผ่านร่างกฎหมายสามฉบับซึ่งขณะนี้รอการเห็นชอบจากรัฐสภาประกอบด้วยร่างพระราชบัญญัติให้ใช้ประมวลกฎหมายยาเสพติดร่างประมวลกฎหมายคดียาเสพติดร่างพระราชาบัญญัติคดียาเสพติด มีสาระสําคัญเกี่ยวกับการกําหนดอัตราโทษใหม่ที่เหมาะสมการขยายผลการยึดทรัพย์ ส่งผลทําให้การตัดวงจรและทําลายเครือข่ายยาเสพติดได้สะดวกและมีประสิทธิภาพยิ่งขึ้น
............
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 13 มิถุนายน 2564 พนักงานติดเชื้อไวรัส COVID-19 จำนวน 1 ราย
วันอาทิตย์ที่ 13 มิถุนายน 2564
ประกาศ ขสมก. ประจําวันที่ 13 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 13 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 13 มิถุนายน 2564 พนักงานติดเชื้อไวรัส COVID-19 จํานวน 1 ราย
พนักงานเก็บค่าโดยสารรถธรรมดา สาย 93 เขตการเดินรถที่ 2
รัฐบาลไทย-ข่าวทำเนียบรัฐบาล-“เฉลิมชัย” เดินหน้า ”5ยุทธศาสตร์” ฝ่าวิกฤตโควิด
วันอาทิตย์ที่ 13 มิถุนายน 2564
“เฉลิมชัย” เดินหน้า ”5ยุทธศาสตร์” ฝ่าวิกฤตโควิด
จับมือเอกชนเร่งพัฒนาแอร์คาร์โกพร้อมตั้งศูนย์ตรวจสอบคุณภาพมาตรฐานสินค้าเกษตรอาหารเพิ่มศักยภาพการส่งออก เริ่มแห่งแรกที่ดอนเมืองก่อนขยายไปสุวรรณภูมิ ตั้งเป้าฮับอาเซียน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ (13 มิ.ย) ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้กระทรวงเกษตรและสหกรณ์ เร่งดําเนินการพัฒนาระบบการขนส่งทางอากาศ (Agriculture and Food Air Cargo Terminal :AFCT) สําหรับการส่งออกสินค้าเกษตรและอาหารโดยจะมีการจัดตั้งศูนย์ตรวจสอบคุณภาพสินค้าเกษตร-อาหาร โดยเริ่มโครงการนําร่องที่ท่าอากาศยานนานาชาติดอนเมือง และท่าอากาศยานนานาชาติสุวรรณภูมิเป็นลําดับถัดไป ก่อนจะขยายโครงการไปยังท่าอากาศยานภูมิภาคที่มีความพร้อมเช่น เชียงใหม่ ขอนแก่น หาดใหญ่ ภูเก็ต เป็นต้น เพื่อเพิ่มขีดความสามารถในการแข่งขันของประเทศในภาคเกษตรอาหารซึ่งเป็นโอกาสของประเทศไทยภายใต้วิกฤติโควิด19
นายอลงกรณ์ กล่าวต่อไปว่า การส่งออกสินค้าเกษตรและอาหารต้องการความสะดวกรวดเร็วส่งถึงลูกค้าปลายทางทั่วโลกด้วยคุณภาพและมาตรฐานระดับสากลโดยคงความสดสะอาดอร่อยสามารถเพิ่มเวลาการบริโภคหรือเวลาการขาย (Shelf life) มากขึ้น
สําหรับศูนย์ตรวจสอบคุณภาพสินค้าเกษตรอาหาร ณ คาร์โกเทอร์มินัลทําหน้าที่ให้บริการตรวจสอบรับรองสินค้าเกษตรอาหารเพื่อส่งออกตามเงื่อนไขของประเทศผู้นําเข้า และเป็นไปตามมาตรฐานสากล ประกอบด้วย สินค้าพืช ประมง และปศุสัตว์ โดยให้บริการกับผู้ขอรับบริการทั่วไปแบบวันสต็อปเซอร์วิสเพื่อบรรลุเป้าหมายการเป็นฮับการผลิตและขนส่งสินค้าเกษตรและอาหารของอาเซียน
“อย่างไรก็ตาม จากสถานการณ์การระบาดของเชื้อโรคโควิด-19 ที่ได้ส่งผลกระทบต่อการส่งออกและนําเข้าสินค้าเกษตรในปีที่ผ่านมา การประเมินการส่งออกอาหารของไทยในปี 2564 โดยสถาบันอาหาร คาดการณ์ว่า สินค้าอาหารของไทยจะมีมูลค่า 1.08-1.10 ล้านล้านบาท เพิ่มขึ้น 10.2-12.2% เทียบกับปีที่ผ่านมาที่หดตัวจากผลกระทบของโควิด 19 ดังนั้น ภายใต้ความร่วมมือระหว่าง กระทรวงเกษตรและสหกรณ์ กระทรวงพาณิชย์ และภาคเอกชน จึงเป็นกลไกที่สําคัญในสนับสนุนการส่งออกผลิตสินค้าเกษตรและอาหารที่มีคุณภาพตามมาตรฐานสากล และความปลอดภัยของสินค้าเกษตรไทย จะเป็นส่วนสําคัญในการรักษาความเชื่อมั่นของตลาดต่างประเทศ เพิ่มปริมาณและมูลค่าสูงขึ้น และส่งผลกระทบเชิงบวกต่อเศรษฐกิจของประเทศในภาพรวมต่อไป” นายอลงกรณ์ กล่าว
นายอลงกรณ์ กล่าวว่า โครงการนี้เป็นส่วนหนึ่งของการเดินหน้ายุทธศาสตร์ “ตลาดนําการผลิต” ของรัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน ที่จะขับเคลื่อนการทํางานด้วย 5 ยุทธศาสตร์ และ 15 แนวทางนโยบายหลักโดยเฉพาะยุทธศาสตร์ตลาดนําการผลิตเป็นยุทธศาสตร์หลักเพื่อปฏิรูปภาคเกษตรและ การพัฒนาระบบโลจิสติกส์ด้านการเกษตร เพื่อตอบสนองต่อห่วงโซ่อุปทาน ที่เปลี่ยนแปลงไป และเพื่ออํานวยความสะดวกในการส่งออก และนําเข้าสินค้าเกษตร
รัฐบาลไทย-ข่าวทำเนียบรัฐบาล-รัฐบาลฉีดวัคซีนได้ตามเป้าหมายของแผนที่กำหนดไว้ ยอดสะสมกว่า 6 ล้านโดสแล้ว ไทยมียอดการฉีดวัคซีนโควิด-19 สะสมเป็นอันดับ 3 ของอาเซียน
วันอาทิตย์ที่ 13 มิถุนายน 2564
รัฐบาลฉีดวัคซีนได้ตามเป้าหมายของแผนที่กําหนดไว้ ยอดสะสมกว่า 6 ล้านโดสแล้ว ไทยมียอดการฉีดวัคซีนโควิด-19 สะสมเป็นอันดับ 3 ของอาเซียน
รัฐบาลฉีดวัคซีนได้ตามเป้าหมายของแผนที่กําหนดไว้ ยอดสะสมกว่า 6 ล้านโดสแล้ว ไทยมียอดการฉีดวัคซีนโควิด-19 สะสมเป็นอันดับ 3 ของอาเซียน
นายอนุชาบูรพชัยศรีโฆษกประจําสํานักนายกรัฐมนตรีเผยว่าหลังจากพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเริ่มนโยบายการฉีดวัคซีนโควิด-19แบบปูพรมทั่วประเทศตั้งแต่วันที่7มิ.ย. 2664เป็นต้นมานั้นในช่วงวันที่7-12มิ.ย2564ที่ผ่านมามีการฉีดวัคซีนทั่วประเทศจํานวน1,865,190โดสและตั้งแต่วันที่28กพ. - 12มิ.ย. 2564มีการฉีดสะสมแล้วรวมทั้งสิ้น6,081,242โดสแยกเป็นผู้ที่ได้รับวัคซีนเข็มที่1จํานวน4,456,786รายและผู้ที่ได้รับวัคซีนเข็มที่2จํานวน1,624,456รายส่งผลให้ปัจจุบันไทยมียอดการฉีดวัคซีนโควิด-19สะสมเป็นอันดับที่3ของอาเซียนและเป็นไปตามเป้าหมายของแผนการฉีดวัคซีนสําหรับประชากรไทยในประเทศไทย
สําหรับการฉีดวัคซีนให้กับผู้ประกันตนมาตรา33โดยกระทรวงแรงงานนั้นสํานักงานประกันสังคมได้ปรับปรุงระบบการให้บริการฉีดวัคซีนโควิด-19เพื่อให้การฉีดวัคซีนแก่ผู้ประกันตนในพื้นที่กรุงเทพมหานครได้มีประสิทธิภาพมากขึ้นโดยจะเปิดให้บริการแก่ผู้ประกันตนม33ที่นายจ้างได้ลงทะเบียนในระบบe-Serviceอีกครั้งในวันจันทร์ที่14มิถุนายน2564อย่างแน่นอนทั้งนี้ ตั้งแต่วันที่7มิ.ย. 2564เป็นต้นมาสํานักงานประกันสังคมกระทรวงแรงงานสามารถฉีดวัคซีนโควิด-19เข็มแรกไปแล้วมากกว่า2แสนรายโดยมีผู้ประกันตนม33ที่แสดงความประสงค์ฉีดวัคซีนจํานวน 6,037,497คนเป็นผู้ที่อยู่ในพื้นที่กรุงเทพและปริมณทลประมาณ3.6ล้านคนและในพื้นที่Eastern Seaboardและส่วนภูมิภาคอีกกว่า2.3ล้านคนซึ่งกระทรวงแรงงานจะเร่งฉีดวัคซีนโควิด-19ให้กับผู้ประกันตนตามเป้าหมายที่วางไว้โดยเร็ว
ในส่วนของการฉีดวัคซีนโควิด-19ในพื้นที่กรุงเทพมหานครจนถึงวันที่12มิ.ย2564มีผู้ที่ได้รับการฉีดวัคซีนโควิด-19สะสมแล้วจํานวน1,678,948โดสแยกเป็นผู้ที่ได้รับวัคซีนเข็มที่1จํานวน944,552รายและผู้ที่ได้รับวัคซีนเข็มที่2จํานวน367,198รายนอกจากนี้การกระจายวัคซีนไปตามพื้นที่จังหวัดต่างๆนั้นรัฐบาลสามารถดําเนินการได้ตามแผนที่กําหนดไว้โดยจากนี้ไปจะมีการกระจายวัคซีนโควิด-19ได้เป็นจํานวนมากขึ้นเรื่อยๆตามจํานวนวัคซีนที่ได้รับการส่งมอบจากผู้ผลิต
............
รัฐบาลไทย-ข่าวทำเนียบรัฐบาล-นายกฯ ห่วงการพนันบอลยูโร กำชับ เร่งป้องกัน พร้อม สั่งเข้ม หลังได้รับรายงาน ร้านอาหารแอบขายเหล้า
วันอาทิตย์ที่ 13 มิถุนายน 2564
นายกฯ ห่วงการพนันบอลยูโร กําชับ เร่งป้องกัน พร้อม สั่งเข้ม หลังได้รับรายงาน ร้านอาหารแอบขายเหล้า
นายกฯ ห่วงการพนันบอลยูโร กําชับ เร่งป้องกัน พร้อม สั่งเข้ม หลังได้รับรายงาน ร้านอาหารแอบขายเหล้า
เมื่อวันที่13มิ.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมเป็นห่วงสถานการณ์การเล่นการพนันในช่วงการแข่งขันฟุตบอลยูโร2020รอบสุดท้ายจึงได้กําชับสํานักงานตํารวจแห่งชาติ(สตช.)ฝ่ายปกครองกระทรวงดิจิทัลเพื่อเศรษฐกิจและสังคม(ดีอีเอส)และหน่วยงานที่เกี่ยวข้องเข้มงวดในการตรวจสอบป้องกันการพนันฟุตบอลทั้งการลักลอบเปิดโต๊ะพนันในพื้นที่ต่างๆและการพนันออนไลน์ซึ่งมีอย่างแพร่หลายในปัจจุบันโดยขอให้หน่วยงานที่เกี่ยวข้องเร่งตรวจสอบหากพบการกระทําความผิดให้ดําเนินคดีตามกฎหมายอย่างเคร่งครัดไม่มีละเว้น
น.ส.ไตรศุลีกล่าวว่านายกรัฐมนตรีส่งความสุขให้ประชาชนได้รับชมการถ่ายทอดสดฟุตบอลยูโร2020รอบสุดผ่านช่องNBT2HDโดยเห็นว่าจะช่วยลดความเครียดจากสถานการณ์การแพร่ระบาดของโรคโควิด-19จึงขอให้ประชาชนหลีกเลี่ยงการเล่นการพนันซึ่งถือว่าผิดกฎหมายที่สําคัญยังเสี่ยงต่อการสูญเสียทรัทย์สินจากการเล่นการพนันด้วยนอกจากนี้ยังขอให้ประชาชนช่วยกันเป็นหูเป็นตาพบการลับลอบเปิดโต๊ะพนันรวมถึงแหล่งพนันออนไลน์ขอให้แจ้งเจ้าหน้าที่เพื่อดําเนินคดี
น.ส.ไตรศุลีกล่าวว่านายกรัฐมนตรียังได้รับรายงานการลักลอบจําหน่ายเครื่องดื่มแอลกอฮอล์ในร้านอาหารโดยเป็นการฝ่าฝืนข้อกําหนดในมาตรการควบคุมโรคตามประกาศของศูนย์บริหารสถานการณ์โควิด-19หรือศบค.จึงกําชับหน่วยงานที่เกี่ยวข้องหมั่นตรวจตราร้านอาหารทุกพื้นที่เพื่อป้องกันการกระทําความผิดพร้อมย้ําให้เจ้าหน้าที่ไม่ปล่อยปละละเลยอันจะเป็นเหตุของแหล่งแพร่เชื้อโควิด-19นอกจากนี้ยังขอความร่วมมือผู้ประกอบการให้ปฏิบัติตามมาตรการที่กําหนดจนกว่าจะมีการเปลี่ยนแปลงคําสั่งเพื่อความปลอดภัยด้านสุขอนามัยของทั้งผู้ใช้บริการและผู้ให้บริการ
...........
รัฐบาลไทย-ข่าวทำเนียบรัฐบาล-รมช.ประภัตร ควงแขนพ่อเมืองโคราช ประเดิมวัคซีน (LSDV) เข็มแรก
วันอาทิตย์ที่ 13 มิถุนายน 2564
รมช.ประภัตร ควงแขนพ่อเมืองโคราช ประเดิมวัคซีน (LSDV) เข็มแรก
รมช.ประภัตร ควงแขนพ่อเมืองโคราช ประเดิมวัคซีน (LSDV) เข็มแรก พร้อมคุยกรมบัญชีกลาง       เพิ่มวงเงินเยียวยาเกษตรกรที่ได้รับผลกระทบโรคลัมปี - สกิน
(วันที่ 13 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่โรงเรียนบ้านหนองเลา ตําบลมะเกลือเก่า อําเภอสูงเนิน จังหวัดนครราชสีมา เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อม Kick off ฉีควัคซีน (LSDV) ในโค - กระบือ จังหวัดนครราชสีมา โดยมีนายกอบชัย บุญอรณะ ผู้ว่าราชการจังหวัดนครราชสีมา นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"สถานการณ์วัคซีน (LSDV) เถื่อนที่กําลังแพร่ระบาดอยู่ในพื้นที่ขณะนี้ ขอให้เกษตรกรพิจารณาด้วยความระมัดระวัง ตามที่ได้ทราบข่าวมาวัคซีนเถื่อนดังกล่าวยังไม่ผ่านอย. หนึ่งขวดมี 25 โด๊ส ราคาประมาณ 6,000 บาท ดังนั้น ไม่แนะนําให้ซื้อมาฉีดเอง หากเกษตรกรต้องการจัดหาวัคซีนด้วยตนเอง ขอให้รวมตัวกันติดต่อผ่านกรมปศุสัตว์ เพื่อความถูกต้อง และความปลอดภัย สําหรับการฉีดวัคซีนของกรมปศุสัตว์ ซึ่งเป็นมาตรการหนึ่งจากห้ามาตรการในการระงับยับยั้งการแพร่ระบาดของโรค โดยจะต้องมีการฉีดให้เป็นไปตามแผนทางทางกรมปศุสัตว์วางไว้ เพื่อให้เกิดประสิทธิภาพมากที่สุด ซึ่งการใช้วัคซีนเป็นมาตรการหนึ่งที่กรมปศุสัตว์ ซึ่งคณะกรรมการบริหารจัดการวัคซีนฯ พิจารณากําหนดแผนการฉีดวัคซีน ที่เป็นไปตามหลักวิชาการ ตามระเบียบกรมปศุสัตว์ ว่าด้วยการฉีดวัคซีนลัมปี - สกิน ในสัตว์ชนิดโค - กระบือ พ.ศ.2564 เพื่อให้เป็นแผนเดียวกัน มีความปลอดภัยต่อสัตว์และ มีการประเมินความครอบคลุมของการฉีดวัคซีนในพื้นที่ และประเมินประสิทธิภาพความคุมโรคหลังจากฉีดวัคซีนด้วย" รมช.ประภัตร กล่าว
รมช.ประภัตร กล่าวเพิ่มเติมว่า กรมปศุสัตว์ได้มีการนําเข้าวัคซีนป้องกันโรคลัมปีสกิน (LSDV)มาแล้ว ล็อตแรก 60,000 โด๊ส ล็อตที่สอง 300,000 โด๊ส คาดว่าจะถึงประเทศไทยช่วงบ่ายของวันนี้ และขณะนี้มีภาคเอกชนพร้อมสนับสนุนการนําเข้าวัคซีนเพิ่มอีกนับล้านโด๊ส เพื่อให้เพียงพอ และสามารถหยุดการระบาดของโรคได้อย่างมีประสิทธิภาพ โดยกรมปศุสัตว์ก็พร้อมผลักดันภาคเอกชนในการนําเข้าวัคซีน เพื่อประโยชน์ของเกษตรกร ทั้งนี้ วัคซีนล็อตแรกได้ถูกกระจายไปยังพื้นที่ต่างๆ ทั่วประเทศตามความเหมาะสมแล้ว
ส่วนมาตรการเยียวยาเกษตรกรจากกรณีโค - กระบือเสียชีวิตจากโรคลัมปี - สกินนั้น เบื้องต้นการเยียวยาเกษตรกรจากกรณีโค- กระบือเสียชีวิตด้วยโรคลัมปี- สกินเดิมมีอัตราเงินชดเชยรายได้ให้เกษตรกรเจ้าของโค-กระบือตามจริงแต่ไม่เกินรายละ2ตัวและจะจ่ายเงินเยียวตามอายุของสัตว์อย่างไรก็ตามตนได้สั่งการให้กรมปศุสัตว์ นําเรื่องเข้าหารือกับกรมบัญชีกลางเพื่อเพิ่มวงเงินเยียวยาให้เกษตรกรได้มากขึ้นและจ่ายตามจํานวนสัตว์เสียชีวิตจริง
นอกจากนี้ รมช.ประภัตรยังได้แนะนําโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ํา ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชนทําเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยหากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
รัฐบาลไทย-ข่าวทำเนียบรัฐบาล-รมว.ยุติธรรม สั่งเร่งร่างกฎหมาย JSOC ให้เสร็จเดือนนี้ ศึกษาต้นแบบจากออสเตรเลียและอเมริกา หวังเร่งดันเข้าครม. - สภา ผ่านเป็นกฎหมายให้ได้ในสมัยนี้
วันอาทิตย์ที่ 13 มิถุนายน 2564
รมว.ยุติธรรม สั่งเร่งร่างกฎหมาย JSOC ให้เสร็จเดือนนี้ ศึกษาต้นแบบจากออสเตรเลียและอเมริกา หวังเร่งดันเข้าครม. - สภา ผ่านเป็นกฎหมายให้ได้ในสมัยนี้
นายสมศักดิ์ เทพสุทิน รัฐมนตรีว่าการกระทรวงยุติธรรม เผยความคืบหน้าร่างกฎหมาย JSOC เร่งให้เสร็จในเดือนนี้ ศึกษาต้นแบบจากออสเตรเลียและอเมริกา หวังเร่งดันเข้าครม.-สภา ผ่านเป็นกฎหมายให้ได้ในสมัยนี้
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการดําเนินการของศูนย์เฉพาะกิจเฝ้าระวังความปลอดภัยของประชาชน (JSOC) ว่า ขณะนี้ตนได้ให้ฝ่ายกฎหมายเร่งจัดทําร่างกฎหมาย JSOC เพื่อรองรับกลไกการทํางานของศูนย์ให้มีระบบ และมีประสิทธิภาพมากขึ้น โดยเราจะใช้รูปแบบของกฎหมายประเทศออสเตรเลีย และสหรัฐอเมริกา แล้วนํามาปรับให้เข้ากับบริบทของประเทศไทย โดยจากแนวคิดที่ว่าถ้าหากสังคมรู้ว่าคนร้ายอยู่ในสังคม สังคมจะปลอดภัย ซึ่งการดําเนินการของศูนย์ JSOC จะติดตามกลุ่มผู้ต้องขังที่พ้นโทษโดยอยู่ใน 7 กลุ่มความผิดร้ายแรงและเป็นที่หวดกลัวของสังคม คือ ฆ่าข่มขืน ฆ่าข่มขืนเด็ก ฆาตรกรโรคจิต ฆาตรกรต่อเนื่อง ปล้นฆ่าเจ้าทรัพย์ ฆ่าสังหารหมู่ และนักค้ายาเสพติดรายใหญ่ รวมถึงผู้ต้องขังใหม่ที่อยู่ในข่ายต้องเฝ้าระวัง โดยตัวร่างกฎหมายฉบับนี้ตนได้เร่งให้ร่างให้เสร็จภายในเดือนนี้ และเร่งส่งให้ครม.และรัฐสภาพิจารณาออกเป็นกฎหมายให้ได้ในรัฐบาลชุดนี้
"กฎหมาย 1 ฉบับใช้ระยะเวลาในการจัดทําถึง 1 ปีกว่า ซึ่งผมคิดว่ากฎหมายฉบับนี้จะเป็นกฎหมายฉบับสุดท้ายที่จะทําในวาระนี้ โดยเมื่อเราร่างกฎหมายเสร็จจะต้องเร่งทําประชาพิจารณ์รับฟังความคิดเห็นจากประชาชน และชี้แจงกับประชาชนถึงประโยชน์ของกฎหมายฉบับนี้ว่ามีอะไรบ้าง ซึ่งสาระสําคัญหลักคือการเฝ้าระวังและสร้างความปลอดภัยให้กับสังคม โดยเฉพาะผู้หญิง เด็กและคนชรา ไม่ให้ตกเป็นเหยื่อ ทั้งนี้การผลักดันกฎหมาย JSOC เราต้องทํางานกันเต็มที่หากสําเร็จคนที่ได้ประโยชน์จะเป็นประชาชน ที่ผ่านมาข้าราชการกระทรวงยุติธรรมทํางานได้ดีอยู่แล้วแต่เวลานี้ เราต้องช่วยกันสร้างสรรค์เพิ่มเติม อาจต้องคิดนอกกรอบดูบ้าง เพื่อให้งานของกระทรวงยุติธรรมมีการพัฒนาเป็นที่ยอมรับของประชาชนและสังคมอย่างยั่งยืน"นายสมศักดิ์ กล่าว
รัฐบาลไทย-ข่าวทำเนียบรัฐบาล-ประธานอนุกรรมาธิการการแรงงานฯ ตรวจเยี่ยมการให้บริการฉีดวัคซีนผู้ประกันตน ม.33 ที่ศูนย์ฉีดซีคอนบางแค
วันอาทิตย์ที่ 13 มิถุนายน 2564
ประธานอนุกรรมาธิการการแรงงานฯ ตรวจเยี่ยมการให้บริการฉีดวัคซีนผู้ประกันตน ม.33 ที่ศูนย์ฉีดซีคอนบางแค
ประธานอนุกรรมาธิการการแรงงานด้านติดตามศึกษานโยบายแรงงาน และโฆษกคณะกรรมาธิการการแรงงาน สมาชิกสภาผู้แทนราษฎร ได้ลงพื้นที่ตรวจเยี่ยมการให้บริการฉีดวัคซีนโควิด-19 ผู้ประกันตนมาตรา 33 ในพื้นที่กรุงเทพมหานคร ณ ซีคอนสแควร์สาขาบางแค
เมื่อวันที่ 11 มิถุนายน 2564 นางสาวอนุสรี ทับสุวรรณ ประธานอนุกรรมาธิการการแรงงานด้านติดตามศึกษานโยบายแรงงาน และโฆษกคณะกรรมาธิการการแรงงาน สมาชิกสภาผู้แทนราษฎร ได้ลงพื้นที่ตรวจเยี่ยมการให้บริการฉีดวัคซีนโควิด-19 ผู้ประกันตนมาตรา 33 ในพื้นที่กรุงเทพมหานคร ณ ซีคอนสแควร์สาขาบางแค เพื่อให้กําลังใจผู้ประกันตน บุคลากรทางการแพทย์ และเจ้าหน้าที่สํานักงานประกันสังคม
พร้อมนี้ ได้มอบเงินบริจาคในนามประธาน ‘สถาบันอนุสรี รวมใจให้กัน’ เพื่อเป็นค่าอาหารแก่บุคลากรทางการแพทย์ และเจ้าหน้าที่ประกันสังคมที่มาปฏิบัติงานในการฉีดวัคซีนแก่ผู้ประกันตนสําหรับศูนย์ฉีดแห่งนี้มีศักยภาพการฉีดวันละ 1,000 คน โอกาสนี้ ได้ตรวจเยี่ยมสอบถามประชาชนถึงการให้บริการของศูนย์ โดยมี นายศักดินาถ สนธิศักดิ์โยธิน ผู้ตรวจราชการกรม สํานักงานประกันสังคม ให้การต้อนรับ และนําผู้บริหาร บริษัท สมอทอง คาสเซ่อร์พีค โรงงานผลิตชุดนักเรียน ในพื้นที่สํานักงานประกันสังคมกรุงเทพมหานครเขตพื้นที่ 6 ร้องเรียนเรื่องการรับบริการเร่งด่วนขอฉีดวัคซีน เนื่องจากโรงงานอยู่ในพื้นที่ที่เป็นคลัสเตอร์ มีคนงานติดเชื้อแล้วหลายราย จึงขอความเห็นใจในการเร่งรัดฉีดวัคซีนแรงงานที่เหลือหลักพันคนในโรงงาน ซึ่ง น.ส.อนุสรี และคณะได้ร่วมรับฟังและประสานงานระหว่างสองหน่วยงาน เพื่อแก้ไขปัญหาดังกล่าวต่อไปด้วย
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม จัดการประชุมรับฟังคิดเห็นของประชาชน ครั้งที่ 1
วันอาทิตย์ที่ 13 มิถุนายน 2564
กรมท่าอากาศยาน กระทรวงคมนาคม จัดการประชุมรับฟังคิดเห็นของประชาชน ครั้งที่ 1
(ปฐมนิเทศโครงการ) โครงการศึกษาความเป็นไปได้ในการก่อสร้างท่าอากาศยานกาฬสินธุ์
นายอภิรัฐ ไชยวงศ์น้อย อธิบดีกรมท่าอากาศยาน มอบหมายให้ นายอาทิตย์ วินิจสร ผู้อํานวยการกองก่อสร้างและบํารุงรักษา เป็นผู้แทนกรมท่าอากาศยานเข้าร่วมการประชุมรับฟังคิดเห็นของประชาชน ครั้งที่ 1 (ปฐมนิเทศโครงการ) โครงการศึกษาความเป็นไปได้ในการก่อสร้างท่าอากาศยานกาฬสินธุ์ จังหวัดกาฬสินธุ์ โดยได้รับเกียรติจาก นายสนั่น พงษ์อักษร รองผู้ว่าราชการจังหวัดกาฬสินธุ์ เป็นประธานเปิดการประชุม พร้อมด้วยหน่วยงานภาครัฐ ภาคเอกชน และประชาชนที่สนใจเข้าร่วมการประชุม เมื่อวันที่ 11 มิถุนายน 2564 ณ โรงแรมริมปาว อําเภอเมือง จังหวัดกาฬสินธุ์
โครงการศึกษาความเป็นไปได้ในการก่อสร้างท่าอากาศยานกาฬสินธุ์ จังหวัดกาฬสินธุ์ มีวัตถุประสงค์เพื่อประเมินความเป็นไปได้ของโครงการก่อสร้างท่าอากาศยาน ศึกษาปัจจัยด้านวิศวกรรมและสิ่งแวดล้อมที่มีผลต่อการพัฒนาท่าอากาศยาน ศึกษาและออกแบบเบื้องต้นโครงการก่อสร้างท่าอากาศยาน รวมถึงศึกษาปัจจัยด้านเศรษฐศาสตร์ที่มีผลต่อการพัฒนาท่าอากาศยาน โดยผลที่ได้จากการศึกษาในโครงการฯ คือพื้นที่ที่เหมาะสมในการก่อสร้างท่าอากาศยานกาฬสินธุ์ และการเชื่อมโยงพื้นที่โดยรอบท่าอากาศยาน แบบแปลนเบื้องต้นของท่าอากาศยาน รวมถึงข้อมูลสนับสนุนในการขอความเห็นชอบต่อหน่วยงานที่เกี่ยวข้องในการจัดตั้งท่าอากาศยานกาฬสินธุ์ ซึ่งการรับฟังความคิดเห็นของประชาชนในครั้งนี้ มีการนําเสนอรายละเอียดโครงการ ขั้นตอน แนวทางของการศึกษา สภาพปัจจุบันของพื้นที่ศึกษา แนวโน้มความต้องการใช้ท่าอากาศยานกาฬสินธุ์ พื้นที่ตั้งท่าอากาศยานเบื้องต้น ผลกระทบสิ่งแวดล้อมเบื้องต้น รวมถึงการรับฟังข้อคิดเห็นและการมีส่วนร่วมของประชาชน
สําหรับโครงการศึกษาความเป็นไปได้ในการก่อสร้างท่าอากาศยานกาฬสินธุ์ จังหวัดกาฬสินธุ์ มีแนวความคิดเบื้องต้นในการก่อสร้างเนื่องจากจังหวัดกาฬสินธุ์มีศักยภาพด้านการท่องเที่ยว ยังไม่มีการขนส่งทางอากาศ และจังหวัดกาฬสินธุ์ได้กําหนดในแผนพัฒนาจังหวัด 5 ปี พ.ศ. 2561 - 2565 กรมท่าอากาศยานจึงเล็งเห็นถึงประโยชน์ในการก่อสร้างท่าอากาศยานเพื่อพัฒนาเศรษฐกิจและอํานวยความสะดวกต่อประชาชน โดยหลังจากนี้กรมท่าอากาศยานจะดําเนินการเกี่ยวกับงานสํารวจออกแบบระบบท่าอากาศยาน และจัดทําแบบรายละเอียดเบื้องต้น รวมถึงงานศึกษาผลกระทบสิ่งแวดล้อมเบื้องต้น (IEE) เพื่อจัดการประชุมกลุ่มย่อยในระดับพื้นที่ตามขั้นตอนต่อไป
รัฐบาลไทย-ข่าวทำเนียบรัฐบาล-คลังยัน! ไม่ได้กู้เงินเพื่อซื้อทองคำ
วันอาทิตย์ที่ 13 มิถุนายน 2564
คลังยัน! ไม่ได้กู้เงินเพื่อซื้อทองคํา
ตามที่ได้มีการเผยแพร่ข้อความเกี่ยวกับการกู้เงินของรัฐบาลว่า “ในภาวะเศรษฐกิจปัจจุบันทําไมรัฐบาลต้องกู้เงินไปซื้อทองคําจํานวน 43.5 ตัน เพื่อใช้เป็นทุนสํารองระหว่างประเทศ” ผ่าน Facebook page “Open Up” นั้น
ตามที่ได้มีการเผยแพร่ข้อความเกี่ยวกับการกู้เงินของรัฐบาลว่า “ในภาวะเศรษฐกิจปัจจุบันทําไมรัฐบาลต้องกู้เงินไปซื้อทองคําจํานวน 43.5 ตัน เพื่อใช้เป็นทุนสํารองระหว่างประเทศ” ผ่าน Facebook page “Open Up” นั้น
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ ชี้แจงว่า ตามมาตรา 20 แห่งพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม กําหนดให้กระทรวงการคลังมีอํานาจกู้เงินในนามรัฐบาลแห่งราชอาณาจักรไทย ได้เฉพาะ 6 วัตถุประสงค์เท่านั้น กล่าวคือ เพื่อชดเชยการขาดดุลงบประมาณหรือเมื่อมีรายจ่ายสูงกว่ารายได้ บริหารสภาพคล่องของเงินคงคลัง พัฒนาเศรษฐกิจและสังคม ปรับโครงสร้างหนี้สาธารณะให้หน่วยงานอื่นกู้ต่อ และเพื่อพัฒนาตลาดตราสารหนี้
ในภาวะปกติ กระทรวงการคลังจะกู้เงินตามกฎหมายว่าด้วยการบริหารหนี้สาธารณะ เพื่อสนับสนุนการลงทุนโครงสร้างพื้นฐาน การเจริญเติบโตทางเศรษฐกิจ และเพิ่มขีดความสามารถในการแข่งขันของประเทศ ทั้งนี้หนี้สาธารณะคงค้าง ณ สิ้นเดือนเมษายน 2564 จํานวน 8.59 ล้านล้านบาท เป็นการกู้เงินเพื่อการลงทุนสูงถึงร้อยละ 70 หรือประมาณ 6 ล้านล้านบาท ทั้งนี้ ตั้งแต่ปี 2557 ถึงปัจจุบัน ประเทศไทยมีการลงทุนโครงสร้างพื้นฐานมากที่สุดถึง 165 โครงการ มูลค่ารวมกว่า 2.2 ล้านล้านบาท ในสาขาคมนาคมขนส่ง สาธารณูปการ พลังงาน สังคม และการพัฒนาพื้นที่ ทั่วภูมิภาคและทั่วประเทศ โดยมีโครงการที่แล้วเสร็จและเปิดให้บริการแล้วจํานวน 60 กว่าโครงการ และอยู่ระหว่างการดําเนินการอีกกว่า 105 โครงการ
สําหรับในภาวะที่ไม่ปกติ กระทรวงการคลังจะกู้เงินโดยการตราพระราชกําหนด (พ.ร.ก.) ซึ่งเป็นกฎหมายพิเศษที่มีลักษณะเป็นการเฉพาะช่วงเวลาใดเวลาหนึ่ง เพื่อใช้ในการแก้ไขปัญหาวิกฤติของประเทศเป็นการเร่งด่วน อาทิ พ.ร.ก.ให้อํานาจกระทรวงการคลังกู้เงินและจัดหาเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2541 วงเงิน 500,000 ล้านบาท และ พ.ศ. 2545 วงเงิน 780,000 ล้านบาท เพื่อใช้ในการบรรเทาผลกระทบและฟื้นฟูเศรษฐกิจและสังคมจากวิกฤติเศรษฐกิจปี 2540 (Asian financial crisis) พ.ร.ก. ให้อํานาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจ พ.ศ. 2552 วงเงิน 400,000 ล้านบาท เพื่อใช้ในช่วงที่เกิดวิกฤตสินเชื่อซับไพร์ม (Hamburger crisis) พ.ร.ก. ให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 วงเงิน 1 ล้านล้านบาท และ พ.ร.ก.ให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 วงเงิน 500,000 ล้านบาท
กระทรวงการคลังขอเน้นย้ําว่า กระทรวงการคลังกู้เงินเพื่อสนับสนุนการดําเนินมาตรการทางการคลังและเพื่อพัฒนาเศรษฐกิจและสังคมเท่านั้น ไม่ได้กู้เงินเพื่อซื้อทองคําสําหรับเป็นทุนสํารองระหว่างประเทศ อีกทั้ง ยังได้บริหารจัดการหนี้สาธารณะและชําระคืนหนี้อย่างครบถ้วน ถูกต้อง และตรงเวลามาอย่างต่อเนื่อง
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5505
รัฐบาลไทย-ข่าวทำเนียบรัฐบาล-บริษัท ขนส่ง จำกัด ผ่านการรับรองมาตฐาน SHA  ประเภทยานพาหนะ จากการท่องเที่ยวแห่งประเทศไทย
วันอาทิตย์ที่ 13 มิถุนายน 2564
บริษัท ขนส่ง จํากัด ผ่านการรับรองมาตฐาน SHA  ประเภทยานพาหนะ จากการท่องเที่ยวแห่งประเทศไทย
ยกระดับมาตรฐานความปลอดภัยและสุขลักษณะ สร้างความมั่นใจให้ผู้ใช้บริการ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่การท่องเที่ยวแห่งประเทศไทย (ททท.) ได้จัดทํา โครงการ Amazing Thailand Safety and Health Administration (SHA) เพื่อยกระดับมาตรฐานด้านความปลอดภัยและสุขลักษณะอุตสาหกรรมท่องเที่ยวให้เป็นไปตามประกาศกระทรวงสาธารณสุข ในด้านหลักเกณฑ์ วิธีการ และมาตรฐานป้องกันความเสี่ยงจากโรคติดเชื้อไวรัส COVID-19 เพื่อสร้างความมั่นใจในการใช้บริการ และกระตุ้นให้นักท่องเที่ยว เกิดการจับจ่ายสินค้าท่องเที่ยว สร้างรายได้ให้แก่ภาคอุตสาหกรรมท่องเที่ยวไทย โดย บขส. ได้ร่วมลงทะเบียนเป็นส่วนหนึ่งของโครงการ Amazing Thailand Safety and Health Administration (SHA) ของ ททท. และผู้ดําเนินการตรวจประเมิน Checklist ได้รับรองผลการปรับปรุงสถานประกอบการตามมาตรฐาน SHA ประเภทยานพาหนะ ให้กับ บขส. เรียบร้อยแล้ว
สําหรับโครงการ Amazing Thailand Safety and Health Administration (SHA) เป็นโครงการความร่วมมือของกระทรวงการท่องเที่ยวและกีฬา โดย ททท. และกระทรวงสาธารณสุข โดยกรมควบคุมโรค กรมอนามัย กรมสนับสนุนบริการสุขภาพ และหน่วยงานภาครัฐและเอกชนในอุตสาหกรรมท่องเที่ยว ซึ่ง ททท. เป็นผู้ทําหน้าที่ควบคุมการออกตราสัญลักษณ์ โดยมีการระบุหมายเลขของตราสัญลักษณ์ SHA ให้แก่ผู้ประกอบการ เพื่อบันทึกเป็นฐานข้อมูลรายชื่อผู้ประกอบการที่ได้รับตราสัญลักษณ์ SHA และยังสามารถเพิกถอนตราสัญลักษณ์ SHA ได้ในกรณีผู้ประกอบการไม่สามารถรักษามาตรฐานให้เป็นไปตามมาตรฐานที่กําหนด
รัฐบาลไทย-ข่าวทำเนียบรัฐบาล-รมว.วธ.เป็นประธานเปิดงาน "รื่นเริง แสงศิลป์ อเมซิ่ง สุขสยาม"
วันจันทร์ที่ 2 พฤศจิกายน 2563
รมว.วธ.เป็นประธานเปิดงาน "รื่นเริง แสงศิลป์ อเมซิ่ง สุขสยาม"
รมว.วธ.เป็นประธานเปิดงาน "รื่นเริง แสงศิลป์ อเมซิ่ง สุขสยาม"
วันที่ ๓๐ ตุลาคม ๒๕๖๓ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงาน "รื่นเริง แสงศิลป์ อเมซิ่ง สุขสยาม" โดยมี ผู้บริหารไอคอนสยาม ผู้บริหารเมืองสุขสยาม และผู้แทนหน่วยงานที่เกี่ยวข้อง เข้าร่วม ณ บริเวณลานเมือง ชั้น G เมืองสุขสยาม ไอคอนสยาม
รัฐบาลไทย-ข่าวทำเนียบรัฐบาล-สธ.ส่งทีมเยียวยาจิตใจ พร้อมทีมฟื้นฟูอนามัยสิ่งแวดล้อม ดูแลผู้ประสบภัยน้ำป่าไหลหลาก อ.นาดี จ.ปราจีนบุรี
วันจันทร์ที่ 2 พฤศจิกายน 2563
สธ.ส่งทีมเยียวยาจิตใจ พร้อมทีมฟื้นฟูอนามัยสิ่งแวดล้อม ดูแลผู้ประสบภัยน้ําป่าไหลหลาก อ.นาดี จ.ปราจีนบุรี
กระทรวงสาธารณสุข ส่งทีมเยียวยาจิตใจ รพ.เจ้าพระยาอภัยภูเบศร์ ลงพื้นที่ดูแลผู้ประสบภัยน้ําป่าไหลหลาก ส่งเจ้าหน้าที่ดูแลฟื้นฟูอนามัยสิ่งแวดล้อม ป้องกันโรคหลังน้ําลด ที่อ.นาดี จ.ปราจีนบุรี
วันนี้ (2 พฤศจิกายน 2563) แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า วานนี้ (1 พฤศจิกายน 2563) ได้รับรายงานจากสํานักงานสาธารณสุขจังหวัดปราจีนบุรี เกิดเหตุการณ์น้ําป่าไหลหลากเข้าบ้านเรือนประชาชน และถนนสาย 304 อุโมงค์ทับลาน เกิดอุบัติเหตุเจ็ตสกีพลิกคว่ํา ขณะเจ้าหน้าที่ปฏิบัติหน้าที่ตัดกระแสไฟสํารองในอุโมงค์ โดยผู้ว่าราชการจังหวัดปราจีนบุรี และหน่วยงานในพื้นที่ ได้ร่วมกันช่วยเหลือ ใช้โดรนค้นหา จนพบเจ้าหน้าที่มูลนิธิสัจจพุทธธรรมแห่งประเทศไทย อ.กบินทร์บุรี 2 คนนําส่งโรงพยาบาลนาดี มีอาการอ่อนเพลีย มีบาดแผลตามลําตัวเล็กน้อย ปัจจุบันอาการปลอดภัย และผู้ป่วยขอไปรับการรักษาตัวต่อที่ รพ.จุฬารัตน์ 304 ส่วนเจ้าหน้าที่หมวดแขวงการทางกบินทร์บุรีเสียชีวิต 1 คน สําหรับประชาชนผู้ประสบภัย ได้ส่งทีมเจ้าหน้าที่จากสํานักงานสาธารณสุขจังหวัดปราจีนบุรี ลงพื้นที่ร่วมกับโรงพยาบาลนาดี และสํานักงานสาธารณสุขอําเภอนาดี มอบเวชภัณฑ์ ยา ช่วยเหลือเบื้องต้นที่ ม.3 บ้านทุ่งแฝก ต.ทุ่งโพธิ์ ประมาณ 300 ครัวเรือน นอกจากนี้ มีประชาชนบางครอบครัวมาพักอาศัยชั่วคราวที่โรงพยาบาลส่งเสริมสุขภาพตําบลทับลาน ตําบลบุพราหมณ์ อําเภอนาดี ด้วย
แพทย์หญิงพรรณประภากล่าวต่อว่า ในวันนี้ น้ําลดระดับลง อุโมงค์ทับลานสามารถเดินทางผ่านได้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยและได้กําชับให้หน่วยงานในสังกัดให้การดูแลผู้ประสบภัย ทั้งด้านร่างกายและจิตใจ โดยสํานักงานสาธารณสุขจังหวัดปราจีนบุรี ลงพื้นที่ดูแลผู้ประสบภัยบริเวณเวโรนาทับลาน ที่อําเภอนาดี ส่งทีมช่วยเหลือเยียวยาจิตใจผู้ประสบภาวะวิกฤต หรือ เอ็มแคท (Mental Health Crisis Assessment and Treatment Team : MCATT) ร่วมกับโรงพยาบาลเจ้าพระยาอภัยภูเบศร คัดกรองและให้การดูแลปัญหาสุขภาพจิต    ส่งทีมเจ้าหน้าที่ลงฟื้นฟูด้านอนามัยสิ่งแวดล้อม นําคลอรีนไปแจกจ่ายเพื่อบําบัดน้ําอุปโภค บริโภคของหมู่บ้าน ป้องกันโรคหลังน้ําลด รวมทั้งให้โรงพยาบาลนาดี โรงพยาบาลส่งเสริมสุขภาพตําบลทุ่งโพธิ์ โรงพยาบาลส่งเสริมสุขภาพตําบลทับลาน และโรงพยาบาลส่งเสริมสุขภาพตําบลบ้าน กม.80 เป็นศูนย์ช่วยเหลือและดูแลสุขภาพประชาชนผู้ประสบภัยในพื้นที่น้ําท่วมจนกว่าสถานการณ์จะเข้าสู่ภาวะปกติ
********************************** 2 พฤศจิกายน 2563
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานในกิจกรรมสืบสานประเพณีลอยกระทง พุทธศักราช ๒๕๖๓ “ลอยกระทงวิถีใหม่ สืบสานวัฒนธรรมไทย”
วันจันทร์ที่ 2 พฤศจิกายน 2563
นายกรัฐมนตรี เป็นประธานในกิจกรรมสืบสานประเพณีลอยกระทง พุทธศักราช ๒๕๖๓ “ลอยกระทงวิถีใหม่ สืบสานวัฒนธรรมไทย”
นายกรัฐมนตรี เป็นประธานในกิจกรรมสืบสานประเพณีลอยกระทง พุทธศักราช ๒๕๖๓ “ลอยกระทงวิถีใหม่ สืบสานวัฒนธรรมไทย”
วันที่ ๓๐ ตุลาคม ๒๕๖๓ เวลา ๑๗.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในกิจกรรมสืบสานประเพณีลอยกระทง พุทธศักราช ๒๕๖๓ “ลอยกระทงวิถีใหม่ สืบสานวัฒนธรรมไทย” โดยนายกรัฐมนตรี พร้อมด้วย รศ.นราพร จันทร์โอชา ภริยา นําคณะรัฐมนตรีร่วมชมการแสดง “รําวงลอยกระทง” นิทรรศการองค์ความรู้เกี่ยวกับประเพณีลอยกระทง และการรักษาสิ่งแวดล้อม พร้อมทั้งร่วมลอยกระทง บริเวณคลองผดุงกรุงเกษม โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวรายงาน และมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม และผู้แทนหน่วยงานที่เกี่ยวข้อง ให้การต้อนรับและเข้าร่วมกิจกรรม ณ บริเวณคลองผดุงกรุงเกษม ข้างทําเนียบรัฐบาล